Na temelju članka 49. Zakona o poljoprivrednom zemljištu („Narodne novine“, broj 20/18., 115/18., 98/19. i 57/22.) te članka 17. Statuta Općine Cerovlje („Službene novine Grada Pazina“, broj 11/09., 7/13., 19/14., 4/18., 14/20., 6/21. i 21/21.-pročišćeni tekst), Općinsko vijeće Općine Cerovlje na sjednici održanoj dana 27. ožujka 2024. godine donijelo je

**Izvještaj o utrošku sredstava**

**ostvarenih od raspolaganja poljoprivrednim zemljištem**

**u vlasništvu Republike Hrvatske**

**na području Općine Cerovlje za 2023. godinu**

**Članak 1.**

U razdoblju od 01. siječnja do 31. prosinca 2023. godine ostvarena sredstva od zakupa, zakupa za ribnjake, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH na području Općine Cerovlje, iznosila su 15.282,24 eura i to od dugogodišnjeg zakupa, zakupa i privremenog korištenja poljoprivrednog zemljišta.

**Članak 2.**

Sredstva iz članka 1. Ove Odluke utrošena su za podmirenje troškova u vezi provedbe Zakona o poljoprivrednom zemljištu, Programa uređenja/održavanja ruralnog prostora te za sufinanciranje programa i druge poticajne mjere za unapređenje poljoprivrede.

**Članak 3.**

Ovaj Izvještaj objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi.

KLASA: 400-03/24-01/01

URBROJ: 2163-14-02/02-24-1

Cerovlje, 27. ožujka 2024.

**OPĆINSKO VIJEĆE OPĆINE CEROVLJE**

Predsjednik Općinskog vijeća

***Ivan Jurada, v.r.***

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“, broj 86/12., 143/13., 65/17. i 14/19.) i članka 17. Statuta Općine Cerovlje („Službene novine Grada Pazina“, broj 11/09., 7/13., 19/14., 4/18., 14/20., 6/21. i 21/21.-pročišćeni tekst), Općinsko vijeće Općine Cerovlje na sjednici održanoj dana 27. ožujka 2024. godine donijelo je

**Izvještaj o utrošku sredstava**

**od naknade za zadržavanje nezakonito izgrađenih zgrada u prostoru**

**na području Općine Cerovlje za 2023. godinu**

**Članak 1.**

Utvrđuje se da su tijekom 2023. godine ostvarena sredstva od naknade za zadržavanje nezakonito izgrađenih zgrada u prostoru za Općinu Cerovlje iznosila 2.069,90 eura.

**Članak 2.**

Sredstva se koriste namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja.

**Članak 3.**

Ostvaren prihod iz članka 1. ovog Izvještaja utrošen je namjenski za tekuće održavanje nerazvrstanih cesta na području Općine Cerovlje u iznosu od 2.069,90 eura.

**Članak 4.**

Ovaj Izvještaj objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi.

KLASA: 400-03/24-01/02

URBROJ: 2163-14-02/02-24-1

Cerovlje, 27. ožujka 2024.

**OPĆINSKO VIJEĆE OPĆINE CEROVLJE**

Predsjednik Općinskog vijeća

***Ivan Jurada, v.r.***

Na temelju članka 69. stavka 4. Zakona o šumama („Narodne novine“, broj 68/18., 115/18., 98/19., 32/20., 145/20. i 101/23.) i članka 17. Statuta Općine Cerovlje („Službene novine Grada Pazina“, broj 11/09., 7/13., 19/14., 4/18., 14/20., 6/21. i 21/21.-pročišćeni tekst), Općinsko vijeće Općine Cerovlje na sjednici održanoj dana 27. ožujka 2024. godine donijelo je

**Izvještaj**

**o utrošku sredstava ostvarenih od šumskog doprinosa**

**za 2023. godinu**

**Članak 1.**

Utvrđuje se da su tijekom 2023. godine ostvarena sredstva od šumskog doprinosa za Općinu Cerovlje iznosila 65,14 eura.

Zakonskim odredbama utvrđena je namjena korištenja tih sredstava isključivo za financiranje izgradnje i održavanja komunalne infrastrukture.

**Članak 2.**

Ostvaren prihod iz članka 1. ovog Izvještaja utrošen je namjenski za rekonstrukciju nerazvrstanih cesta na području Općine u iznosu od 65,14 eura.

**Članak 3.**

Ovaj Izvještaj objavit će se u Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi.

KLASA: 400-03/24-01/03

URBROJ: 2163-14-02/02-24-1

Cerovlje, 27. ožujka 2024.

**OPĆINSKO VIJEĆE OPĆINE CEROVLJE**

Predsjednik Općinskog vijeća

***Ivan Jurada, v.r.***